Document ID: /roh_data/filtered/fineweb-2-filterrobots_roh.jsonl.gz/56686

L’Uffizi da chatscha e pestga ha pudì observar en il territori da «Stagias», sin intschess da las trais vischnancas da Medel, Mustér e Tujetsch almain trais lufs pitschens. Sche quai haja anc dapli pitschens na possian ins betg dir il mument, ha Arquint confermà a l’FMR.
En trais ulteriurs trieps hai lufs pitschens
Era sa reproducì, ed uschia pitschens lufs haja quai en ils trieps da Trin, Sursaissa e Piz Beverin. Quants pitschens che quai saja en detagl e dapli indicaziuns vul l’Uffizi da chatscha e pestga dar proximamain, ha ditg Arquint. Betg enconuschent èsi sche l’emprim triep da lufs dal Grischun al Calanda ha pitschens e n'er betg enconuschent èsi sche quai dat en auters lieus en il chantun pitschens lufs. Plinavant n'èsi betg cler quants trieps ch'igl ha il mument en Grischun.